David Uclés

**David Uclés,** nado en Úbeda, Xaén, o 21 de xaneiro de 1990, é un escritor, músico, debuxante e tradutor español.

## Traxectoria 
David Uclés cursou estudos lingüísticos (Tradución e Interpretación / Máster de Profesorado en Lingua Estranxeira) en Córdoba, Münster (Alemaña) e Córdoba, e traballou como profesor de español, alemán e inglés en Alemaña, Francia e Suíza. Tamén viviu en Inglaterra e pasou varios anos entre Galicia, Euskadi e Cataluña. Actualmente reside en Madrid.

As súas obras enmárcanse dentro da corrente literaria do realismo máxico, e entre as súas influencias literarias destacan Günter Grass, Gabriel García Márquez, José Saramago, Mercè Rodoreda, Miguel de Unamuno, Edgar Hilsenrath e Olga Tokarczuk.

En 2019 recibiu o Premio Complutense de Literatura na a modalidade de narrativa pola súa primeira obra, *El llanto del león*, novela teatral que recolle as últimas conversas entre un pai enfermo de cancro e o seu fillo de dez anos. O presidente do xurado foi Luís Mateo Díez, Premio Cervantes 2023. En 2020 publicou na editorial Dos Bigotes *Emilio* *& Octubre*, novela que narra a historia de amor de dous homes desde o nacemento dun até a morte do outro, nun futuro próximo no que os protagonistas se introducen nas pinturas tridimensionalizadas dos museos e viaxan a través da arte por toda Europa. 

*A* súa terceira novela, *La península de las casas vacías*,  publicada por Edicións Siruela en marzo de 2024, narra toda a guerra civil española en clave de realismo máxico. É froito de quince anos de traballo e dunha exhaustiva viaxe de documentación e memoria pola xeografía española.  

Para a súa creación recibiu as bolsas Montserrat Roig e Leonardo.    

Foi galardoada co Premio Cálamo Mellor Libro do Ano 2024, co Premio Andalucía da Crítica 2025, o Premio Espartaco da Semana Negra de Xixón a Mellor Novela Histórica, o Premio Kelvin 505 a Mellor Novela Fantástica, o Premio Dulce Chacón 2025, o Premio San Clemente 2025, e está na lista curta de finalistas do VI Premio Bienal de Novela Mario Vargas Llosa. Tamén foi a candidata española ao Premio de Literatura da Unión Europea 2025. Alcanzou 21 edicións en vinte meses e vendeu máis de 200.000, converténdose nun dos *best sellers* do ano 2024 e 2025. A novela está a ser traducida a seis idiomas: francés, portugués, italiano, danés, romanés e grego, e recibiu os eloxios de Joaquín Sabina, Iñaki Gabilondo, Ian Gibson ou Irene Vallejo. Foi elixido o segundo mellor libro do ano polo xurado da lista anual de *Babelia* (2024). 

Ademais, David Uclés foi nomeado Fillo Predilecto de Úbeda polo Concello de Úbeda e obtivo o Premio Xaén Paraíso Interior que concede a Deputación de Xaén.

Como músico, canta e compón á arpa, ao piano, ao acordeón e á guitarra. Compuxo a música de varias obras de teatro, documentais e exposicións (Tabacalera, Universidade de París, LesGaiCineMad). 

En 2026 gañou o Premio Nadal de novela por *La ciudad de las luces muertas*.

## Obra literaria 
## Premios 
* (2019). Premio Complutense de Literatura 2019 por *El llanto del león.*
* (2020). Aula Social do Hospital San Carlos. Accésit do 'X Premio de relato breve Dr. Pedro Zarco': accésit por *Bicardio Reis*.
* (2021). Asociación Hispano-Romanesa 'Salva'. Premio de Narrativa Breve Cristina Tomi: primeira mención por *La filósofa en el café y el pintor en el prostíbulo*.
* (2022). Concello de B*a*rcelona: bolsa Montserrat Roig de creación Literaria por *La filósofa en el café y el pintor en el prostíbulo*.

* (2022). Fundación BBVA. Bolsa Leonardo de Investigación científica e creación cultural por *La filósofa en el café y el pintor en el prostíbulo*.
* (2025). Premio Andalucía da Crítica.
* (2025). Finalista e candidato español ao Premio de Literatura da Unión Europea.
* (2025). Premio Espartaco da Semana Negra de Xixón á Mellor Novela Histórica
* (2025). Premio Kelvin 505 á Mellor Novela Fantástica
* (2025). Premio Dulce Chacón de Narrativa Española.

## Notas